Chelodina novaeguineae

Chelodina novaeguineae juga dikenali sebagai Kura-kura Leher Ular New Guinea ialah spesies kura-kura dari keluarga Chelidae. Spesies ini ditemui di timur laut Australia, Indonesia, dan Papua New Guinea.

Habitat
C. novaeguineae mendiami kawasan air tawar dan sungai yang subur dengan tumbuh-tumbuhan.

Ciri-ciri
Karapasnya berwarna coklat gelap, hampir hitam, dengan variasi corak berbanding kura-kura "biasa". Plastronnya berwarna coklat terang atau keperangan. C. novaeguineae mempunyai leher yang panjang, (termasuklah kepala) kadangkala melebihi panjang karapas. Warna kulitnya kelabu, kecuali hitam pada kepalanya, dan putih pada bahagian bawah.

Perlakuan
Semasa berehat, C. novaeguineae memusingkan lehernya yang panjang ke tepi sebagai langkah keselamatan. Lehernya yang fleksibel membolehkan haiwan ini menggunakan kepalanya untuk mengorek ke dasar lumpur serta bernafas secara efektif. Ia juga membantu kura-kura ini bertindak pantas untuk menerkam mangsanya.

Pembiakan
Haiwan ini bersifat ovipar. 17–21 biji telur dihasilkan dan proses pengeraman bertahan selama 75–110 hari bergantung kepada suhu.

Rujukan

Pautan luar

 http://www.hoglezoo.org/meet_our_animals/animal_finder/New_Guinea_Snake_neck_Turtle .

Chelodina
Kura-kura Australia